**Zachary Aston-Reese** (s. 10. elokuuta 1994 Staten Island, New York, Yhdysvallat) on yhdysvaltalainen jääkiekkoilija, joka pelaa NHL-seura Detroit Red Wingsissa. Aston-Reese on pelipaikaltaan keskushyökkääjä, mutta hän osaa pelata myös laidassa. Pittsburgh Penguinsin toimitusjohtaja Jim Rutherford on verrannut Aston-Reesea pelityyliltään Patric Hörnqvistiin hänen fyysisyytensä ja maalinedustapelaamisensa myötä. Aston-Reese itse on nimennyt vertauskuvakseen Chris Kunitzin.

Ura
---

Aston-Reese pelasi kaudella 2009–2010 MetJHL-junioriliigan New Jersey Rocketsissa, jonka jälkeen Sault Ste. Marie Greyhounds varasi hänet 274. pelaajana OHL:n varaustilaisuudessa 2010. Aston-Reese ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Aston-Reese aloitti kauden 2010–2011 New Jersey Rocketsin AtJHL-joukkueessa, mutta kesken kauden hän siirtyi varaamattomana pelaajana eli *tender-sopimuksella* USHL-junioriliigan Des Moines Buccaneersiin ja sieltä kahden ottelun jälkeen edelleen Lincoln Starsiin. Kaudella 2011–2012 Aston-Reese pelasi USHL Top Prospects Gamessa. Kaudella 2012–2013 hän oli pudotuspeleissä Starsin paras pistemies ja maalintekijä tehoilla 3+2=5.

Vuodet 2013–2017 Aston-Reese kävi Northeastern Universityn yliopistoa. *Sophomore -vuotenaan* 2014–2015 hän oli 13 osumallaan joukkueensa toiseksi paras maalintekijä Mike Szmatulan kanssa. *Junior -vuotenaan* 2015–2016 Aston-Reese nousi Northeasternin kapteenistoon. Hän voitti joukkueensa sisäisen piste- ja syöttöpörssin tehoilla 14+29=43, joilla Aston-Reese sijoittui Hockey Eastin syöttöpörssissä kolmanneksi ja jakoi pistepörssin viidennen sijan Boston Collegen Colin Whiten kanssa. Hän voitti myös Northeasternin sisäisen tehotilaston lukemalla +19. Aston-Reese voitti kauden päätteeksi Hockey Eastin mestaruuden, valittiin sarjan toiseen tähdistökentälliseen sekä turnauksen tähdistökentälliseen.

*Senior -vuotenaan* 2016–2017 Aston-Reese voitti koko Hockey Eastin maalipörssin ja jakoi pistepörssin voiton UNH:n Tyler Kelleherin kanssa tehoilla 31+32=63. Hän voitti myös koko NCAA:n maalipörssin sekä jakoi pistepörssin voiton Kelleherin ja Union Collegen Mike Vecchionen kanssa. Aston-Reese jakoi myös Northeasternin sisäisen tehotilaston voiton Nolan Stevensin ja Ryan Shean kanssa. Hänet valittiin kauden päätteeksi Hockey Eastin vuoden pelaajaksi ja ensimmäiseen tähdistökentälliseen. Aston-Reese oli ehdolla myös koko NCAA:n parhalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Denverin yliopiston Will Butcherille.

Viimeisen yliopistokautensa 2016–2017 päätteeksi, maaliskuussa 2017 NHL-varaamaton Aston-Reese teki vapaana agenttina kaksivuotisen tulokassopimuksen Pittsburgh Penguinsin kanssa. Hän siirtyi samalla loppukevääksi amatööritry-out -sopimuksella AHL-joukkue Wilkes-Barre/Scranton Penguinsiin. jossa Aston-Reese teki kymmenessä ottelussa tehot 3+5=8.

Elokuussa 2021 Aston-Reese teki yksivuotisen ja 1,725 miljoonan dollarin arvoisen jatkosopimuksen.

Maaliskuussa 2022 Penguins kauppasi Aston-Reesen, Dominik Simonin ja toisen kierroksen varausvuoron Anaheim Ducksiin vaihdossa Rickard Rakelliin.

Aston-Reese siirtyi syksyllä 2022 yksivuotisella sopimuksella Toronto Maple Leafsiin.

Syyskuussa 2023 Aston-Reese siirtyi tryout-sopimuksella Carolina Hurricanesiin. Aston-Reese teki yksivuotisen ja kaksisuuntaisen sopimuksen Detroit Red Wingsin kanssa sen jälkeen kun Hurricanes oli vapauttanut hänet try-out sopimuksesta.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | New Jersey Rockets | MetJHL | 36 | 13 | 20 | 33 | 31 | 4 | 3 | 0 | 3 | 12 |
| 2010–2011 | New Jersey Rockets | AtJHL | 25 | 9 | 20 | 29 | 65 | – | – | – | – | – |
|  | Des Moines Buccaneers | USHL | 2 | 0 | 0 | 0 | 2 | – | – | – | – | – |
|  | Lincoln Stars | USHL | 25 | 2 | 3 | 5 | 4 | 1 | 0 | 0 | 0 | 5 |
| 2011–2012 | Lincoln Stars | USHL | 53 | 5 | 10 | 15 | 69 | 8 | 1 | 2 | 3 | 8 |
| 2012–2013 | Lincoln Stars | USHL | 60 | 9 | 21 | 30 | 113 | 5 | 3 | 2 | 5 | 4 |
| 2013–2014 | Northeastern Univ. | NCAA | 35 | 8 | 11 | 19 | 22 | – | – | – | – | – |
| 2014–2015 | Northeastern Univ. | NCAA | 31 | 13 | 10 | 23 | 60 | – | – | – | – | – |
| 2015–2016 | Northeastern Univ. | NCAA | 41 | 14 | 29 | 43 | 28 | – | – | – | – | – | Kakkostähdistö |
| 2016–2017 | Northeastern Univ. | NCAA | 38 | 31 | 32 | 63 | 72 | – | – | – | – | – | Ykköstähdistö |
|  | Wilkes-Barre/Scranton Penguins | AHL | 10 | 3 | 5 | 8 | 7 | – | – | – | – | – |
| 2017–2018 | Wilkes-Barre/Scranton Penguins | AHL | 41 | 9 | 20 | 29 | 49 | – | – | – | – | – | Ykköstähdistö |
|  | Pittsburgh Penguins | NHL | 16 | 4 | 2 | 6 | 2 | 9 | 0 | 1 | 1 | 4 |
| 2018–2019 | Pittsburgh Penguins | NHL | 43 | 8 | 9 | 17 | 26 | 4 | 0 | 0 | 0 | 0 |
|  | Wilkes-Barre/Scranton Penguins | AHL | 11 | 6 | 3 | 9 | 18 | – | – | – | – | – |
| 2019–2020 | Pittsburgh Penguins | NHL | 57 | 6 | 7 | 13 | 28 | 4 | 0 | 1 | 1 | 2 |
| 2020–2021 | Pittsburgh Penguins | NHL | 45 | 9 | 6 | 15 | 15 | 6 | 1 | 1 | 2 | 2 |
| 2021–2022 | Pittsburgh Penguins | NHL | 52 | 2 | 9 | 11 | 22 | – | – | – | – | – |
|  | Anaheim Ducks | NHL | 17 | 3 | 1 | 4 | 6 | – | – | – | – | – |
| 2022–2023 | Toronto Maple Leafs | NHL | 77 | 10 | 4 | 14 | 25 | 6 | 1 | 0 | 1 | 0 |
| 6 kautta | yhteensä | NHL | 307 | 42 | 38 | 80 | 124 | 29 | 2 | 3 | 5 | 8 |
| 3 kautta | yhteensä | AHL | 62 | 18 | 28 | 46 | 74 | – | – | – | – | – |

Lähteet
-------

* Zachary Aston-Reese The Internet Hockey Databasessa (englanniksi)
* Zach Aston-Reese *Elite Prospects*. Everysport Media Group AB.  (englanniksi)

### Viitteet

1. 1 2 3 4  Zach Aston-Reese *Elite Prospects*. Everysport Media Group AB.  (englanniksi)
2. ↑  Pittsburghin upeat yliopistolöydöt saamassa jatkoa NHL:ssä – "Hänestä tulee vielä hyvä pelaaja meille" *suomikiekko.com*.  2.8.2017. Nordic Sport Media. Viitattu 5.8.2017.
3. 1 2 3  Zachary Aston-Reese The Internet Hockey Databasessa (englanniksi)
4. ↑  NHL:n hallitseva mestari onnistui nappaamaan halutun nuoren hyökkääjän itselleen *suomikiekko.com*.  15.3.2017. Nordic Sport Media. Viitattu 5.8.2017.
5. ↑  Penguins Sign Forward Zach Aston-Reese  15.3.2017. Pittsburgh Penguins. Viitattu 5.8.2017. (englanniksi)
6. ↑
7. ↑
8. ↑  Maple Leafs Sign Forward Zach Aston-Reese To A One-year Contract *nhl.com*. Viitattu 9.3.2023. (englanniksi)
9. ↑